
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 165  
                                                           din 29 noiembrie 2024
privind preluarea unui contract de închiriere

Consiliul Local al Municipiului Sighişoara, întrunit în ședință extraordinară,


Luând act de proiectul de hotărâre, înregistrat cu nr. 34.759/04.11.2024 şi la Consiliul Local Sighișoara cu nr. 36.318/15.11.2024, de referatul de aprobare, înregistrat cu nr. 34.758/04.11.2024, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere cererea, înregistrată la Municipiul Sighişoara cu nr. 31.089/03.10.2024, formulată de domnul Gabor Ludovic - Csaba, prin care solicită preluarea contractului de închiriere a terenului situat în Sighișoara, str. Izvorului, nr. 37A, aferent imobilului de natură construcție, achiziționat de la foștii proprietari ai construcției, domnul Ceh Tiberiu şi soția Ceh Angelica, conform contractului de vânzare, încheiat la Biroul Individual Notarial Suciu Ioana - Silvia și autentificat cu încheierea de autentificare nr. 114 din 09.04.2024;

Având în vedere contractul de închiriere nr. 186/2023, având ca obiect terenul închiriat, în suprafață de 215 mp., situat în municipiul Sighișoara, str. Izvorului, nr. 37A, înscris în C.F. nr. 53939 Sighișoara (C.F. vechi 918), nr. top. 1025/1/I - 1025/2/I, cu destinația de curți - construcții, încheiat între Municipiul Sighișoara, în calitate de proprietar/administrator și doamna Ceh Angelica și soțul Ceh Tiberiu, în calitate de chiriași;

Având în vedere faptul că, Municipiul Sighișoara ca unitate administrativ - teritorială, deține rangul de posesor al terenului antemenționat, în exercitarea stăpânirii acestuia comportându-se ca un bun proprietar prin posesia ca stare de fapt, care conferă posibilitatea apropierii și stăpânirii bunului, precum și folosința acestuia prin posibilitatea utilizării bunului și a culegerii fructelor lui;
Văzând că, Municipiul Sighișoara îndeplinește calitatea de posesor, prin elementul corpus, respectiv, există contact direct cu bunul, acesta fiind stăpânit în materialitatea lui, prin realizarea de fapte materiale, încheindu-se acte juridice prin care exercită prerogativele unui drept real principal;

Având în vedere faptul că, imobilul de natură teren, care face obiectul contractului de închiriere amintit mai sus, se află situat în intravilanul Municipiului Sighișoara şi este cuprins în listele de inventar ale Municipiului Sighişoara – domeniul privat, având nr. inventar: 51.397;
Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgenţă a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;
Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere Raportul de specialitate al Direcției  Arhitect Șef – Compartimentul Administrarea Domeniului Public şi Privat, înregistrat cu nr. 34.760/04.11.2024, prin care se propune preluarea unui contract de închiriere;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. ,,gˮ şi a art. 196 alin. (1) lit. ,,aˮ din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
            H O T Ă R Ă Ş T E:
Art. 1. (1) Se aprobă preluarea, începând cu data de 01.01.2025, a contractului de închiriere nr. 186/2023, având ca obiect terenul, în suprafață de 215 mp., situat în municipiul Sighișoara, str. Izvorului, nr. 37A, înscris în C.F. nr. 53939 Sighișoara (C.F. vechi 918), nr. top. 1025/1/I - 1025/2/I, cu destinația de curți - construcții, de către domnul Gabor Ludovic - Csaba, ca urmare a dobândirii în proprietate, de la actualii chiriași ai terenului, doamna Ceh Angelica și soțul Ceh Tiberiu, a imobilului de natură construcție - casă, situată în Sighișoara, str. Izvorului, nr. 37A, înscrisă în C.F. nr. 53939 Sighișoara, (C.F. vechi: 918) nr. top. 1025/1/I - 1025/2/I. 
(2) Durata termenului de închiriere rămasă din durata iniţială de 5 (cinci) ani a contractului de închiriere este de 3 (trei) ani şi 11 (unsprezece) luni, respectiv de la data de 01.01.2025 până la data de 30.11.2028, cu posibilități de prelungire, conform contractului.
(3) Cuantumul chiriei va fi actualizat conform prevederilor legale aplicabile în materie, în vigoare la data preluării contractului, conform art. 1 alin. (1) din prezenta hotărâre şi va fi indexat cu indicele de inflaţie anual. 

 (4) Restul clauzelor contractuale din contractul de închiriere, așa cum a fost preluat potrivit art. 1 alin. (1) din prezenta hotărâre, îşi menţin valabilitatea între Municipiul Sighişoara și domnul Gabor Ludovic - Csaba.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Arhitectul Șef, Compartimentul Administrarea Domeniului Public şi Privat – Direcţia Arhitect Șef, Compartimentul Buget, Contabilitate, Salarizare – Direcția Economică, Serviciul Impozite, Taxe şi Executare Creanţe – Direcția Economică și Compartimentul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.


 PREŞEDINTE DE ŞEDINŢĂ,
  

                 Gall Ernő
                                                                                                         Contrasemnează pentru legalitate
                                    SECRETARUL GENERAL al municipiului,

                                                                Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Secretar General;

  1 ex. Arhitectul Șef;

  1 ex. Direcţia Arhitect Șef;

  4 ex. Compartimentul Administrarea Domeniului Public și Privat – Direcția Arhitect Șef;

  1 ex. Compartimentul Buget, Contabilitate, Salarizare – Direcția Economică;

  1 ex. Serviciul Impozite, Taxe și Executare Creanțe – Direcția Economică;

  1 ex. Compartimentul Juridic.

14 ex.  

B.A.

	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 165/29.11.2024

ZZ/LL/AN

	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


